་སུམ་ཅུ་སོ་ལྔའི་རྣམ་པར་བཤད་པ།
འགྲོ་བ་ཡོངས་ཀྱི་རྣ་བར་སྦྱིན། །འགྲོ་འདིའི་བསོད་ནམས་དགོས་སྐལ་ནི། །མ་ལུས་ཉིད་རང་ཁོ་ནས་
བསྣམས། །ཞེས་གསུངས་ཤིང་། མཁས་པའི་དབང་པོ་དཀོན་མཆོག་ལྷུན་གྲུབ་ཀྱིས་རྡོ་རྗེ་དབྱངས་
ཅན་མ་ལ་བསྟོད་པ་ལས། ཤིས་པ་བརྗོད་པའི་རྒྱན་གྱི་སྒོ་ནས་བསྟོད་པའི་སྐབས་སུ། མངོན་པར་
འདོད་པའི་དངོས་པོ་ལ། །སྨོན་པ་ཤིས་པ་བརྗོད་པ་ཡིན། །ཞེས་པའི་རྒྱན་ངོས་བཟུང་ནས། བསྟོད་པ་
དངོས་ལ། སྨྲ་བསམ་བརྗོད་པའི་ཡུལ་ལས་རྣམ་འདས་པ། །སྲས་བཅས་རྒྱལ་བ་བསྐྱེད་པའི་ཤེས་
རབ་ཡུམ། །ངག་གི་དབང་མོ་ཞེས་བྱར་གྲགས་འབར་བས། །འགྲོ་འདི་གཡོ་བ་མེད་པར་བསྲུང་གྱུར་
ཅིག །ཅེས་གསུངས་པའི་ཕྱིར་རོ། །
སོ་བཞི་པ་སྤེལ་བའི་རྒྱན་ནི། རྒྱན་ཐ་དད་པ་རྣམས་བསྲེས་པའི་ངག་ཅིག་སྟེ། དཔེར་ན། རིགས་
གྲོལ་སྤོབས་པའི་ཡོན་ཏན་སོགས། །སྲིད་ཞིའི་དཔལ་འབྱོར་ཀུན་ལྡན་པའི། །འགྲོ་འདི་དགྱེས་ཤིང་
ཤིས་མཛད་པ། །ཡུལ་འདི་ངེས་པར་བསྔགས་པར་འོས། །ཞེས་པ་ལྟ་བུ་ལ་ངོས་འཛིན་པ་ཡིན་ཏེ།
པཎྜི་ཏ་ཆེན་པོ་ཤཱཀྱ་མཆོག་ལྡན་གྱིས་ཐུབ་པའི་དབང་པོ་ལ་བསྟོད་པ་ལས། སྤེལ་བའི་རྒྱན་གྱི་སྒོ་ནས་
བསྟོད་པའི་སྐབས་སུ། རྣམ་རྒྱལ་ཁྱོད་ཀྱི་རིགས་པ་དང༌། །གྲོལ་བར་སྨྲ་བའི་སྤོབས་པ་དང༌། །སྲིད་
ཞིའི་འབྱོར་པ་དེ་ཀུན་གྱིས། །འགྲོ་འདི་དགེ་ཞིང་ཤིས་པར་མཛད། །ཅེས་གསུངས་ཤིང༌། མཁས་
པའི་དབང་པོ་དཀོན་མཆོག་ལྷུན་གྲུབ་ཀྱིས་རྡོ་རྗེ་དབྱངས་ཅན་མ་ལ་བསྟོད་པ་ལས། སྤེལ་བའི་རྒྱན་
གྱི་སྒོ་ནས་བསྟོད་པའི་སྐབས་སུ། ཐ་དད་རྒྱན་རྣམས་བསྲེས་པ་ནི། །སྤེལ་མའི་རྒྱན་ཞེས་བརྗོད་པ་
ཡིན། །ཞེས་པའི་རྒྱན་ངོས་བཟུང་ནས། བསྟོད་པ་དངོས་ལ། གཙུག་རྒྱན་འོད་ཀྱིས་གནམ་སྔོན་བཞུས་
འདྲའི་མཚོར། །ཟླ་ཞུན་ཐིགས་པའི་དབྱངས་ཅན་ངང་མོའི་གཟུགས། །འཕྱང་འཕྲུལ་མུ་ཏིག་ངང་ཁྱུས་
བསྐོར་བ་འདི། །ལྷ་ཡུལ་དགའ་ཚལ་རྒྱན་ལྟར་བསྔགས་པར་འོས། །ཞེས་གསུངས་པའི་ཕྱིར་དང༌།
ཡང་མཁས་པའི་དབང་པོ་དེ་ཉིད་ཀྱིས་དཔལ་ལྡན་ས་སྐྱའི་འཇམ་པའི་དབྱངས་ལ་བསྔགས་པ་ལས།
གང་སྐུ་ཉིན་མོར་བྱེད་པའི་དཀྱིལ་འཁོར་གྱི། །འོད་ཀྱིས་བྱུགས་པའི་ཞབས་བཏེག་པདྨོ་ནི། །གུས་
པའི་འདབ་མ་མགོན་གྱི་ཕྱོགས་བསྐྱངས་ནས། །གེ་སར་ཕྲེང་བ་འགྲོ་ལ་ངོམ་པ་བཞིན། །ཞེས་དང༌།
110

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་དགུ་བ།
ཡང་དེ་ཉིད་ལས། ལྷ་ཡུལ་དགའ་ཚལ་རྒྱན་ལ་ཕྲག་དོག་པའི། །ཟླུམ་རྒྱས་དཔུང་པ་མཛེས་བྱེད་ཨུཏྤལ་
ཟུང༌། །སུ་ཡིས་རེག་ཀྱང་རྨོངས་མུན་དྲུངས་འབྱིན་པའི། །ཆོས་ཀུན་རང་བཞིན་གླེགས་བམ་རལ་
གྲིས་མཛེས། །ཞེས་དང་། ཡང་དེ་ཉིད་ལས། ཁྱོད་ཞལ་འཛུམ་གྱི་ཆུ་སྐྱེས་བཞད་པའི་རྩེར། །མཐོན་
མཐིང་སྤྱན་གྱི་བུང་བ་ཟུང་ཆགས་ཤིང༌། །རོ་འཛིན་སྦྲང་རྩིའི་དོག་པས་ཆེས་མངར་བའི། །ཚེམས་
དཀར་ཟེ་འབྲུའི་ཕྲེང་བ་ངོམ་པར་ཆས། །ཞེས་དང་། ཡང་དེ་ཉིད་ལས། དབྱིབས་ལེགས་དཔྲལ་བའི་
མཁའ་ལ་རབ་བསྟེན་པའི། །དཀར་གསལ་ཟླ་བ་རྒྱས་པའི་མཛོད་སྤུ་ནི། །དཀྱུས་རིང་སྤྱན་གྱི་ཕ་མཐའ་
འཚོལ་འདོད་པའི། །སྨིན་ལེགས་དབང་པོའི་གཞུ་ལ་རྒོད་པ་འདྲ། །ཞེས་གསུངས་པའི་ཕྱིར་རོ། །
སོ་ལྔ་པ་དགོངས་པ་ཅན་གྱི་རྒྱན་ནི། སྙན་ངག་གང་ཡིན་པའི་ཐོག་མ་ནས་མཐར་ཡོངས་སུ་
རྫོགས་པའི་བར་ལ་གནས་པའི་སྙན་ངག་མཁན་གྱི་དགོངས་པ་འགྲུབ་པའི་ངག་རྒྱུན་ཡིན་པར་གསུངས་
པས། དཔེར་ན། བསྔགས་འོས་ཡོན་ཏན་མཐའ་ཡས་ཀྱང༌། །སྙན་དངགས་མཁན་པོའི་བློ་ནུས་དང༌། །
སྦྱར་ཏེ་མདོ་ཙམ་བརྗོད་པ་ཡིས། །ངོ་མཚར་འདིས་ཀྱང་བསམ་པ་ཚིམ། །ཞེས་པ་ལྟ་བུ་ལ་ངོས་འཛིན་
པ་ཡིན་ཏེ། པཎྜི་ཏ་ཆེན་པོ་ཤཱཀྱ་མཆོག་ལྡན་གྱིས་ཐུབ་པའི་དབང་པོ་ལ་བསྟོད་པ་ལས། དགོངས་
པ་ཅན་གྱི་རྒྱན་གྱི་སྒོ་ནས་བསྟོད་པའི་སྐབས་སུ། དེ་ལྟར་ཐུབ་ལ་བསྟོད་བྱེད་མ། །མགྲིན་པའི་བུ་མོ་
མཛེས་སྡུག་མ། །རོ་འཛིན་གློག་གི་ཕྲེང་ལྡན་མ། །ངག་དབང་ལྷ་མོ་དེ་ཡིན་ནོ། །དེ་ལྟར་མགྲིན་པའི་
རྣམ་རྩེན་གྱིས། །སྐྱེད་ཚལ་ཡིད་འོང་ནས་འཐོན་པའི། །ངག་དབང་མཐོ་རིས་ལྷ་མོའི་གར། །རོ་འཛིན་
རལ་པའི་ནགས་སུ་རོལ། །དེ་ནས་སྙིང་གི་རྙོག་པ་ནི། །མ་ལུས་ལེགས་པར་བསལ་བྱས་ནས། །
ཐམས་ཅད་མཁྱེན་མཚོ་ཉམས་དགའ་བར། །ཐོགས་པ་མེད་པར་བགྲོད་གྱུར་ཅིག །ཅེས་གསུངས་ཤིང་།
མཁས་པའི་དབང་པོ་དཀོན་མཆོག་ལྷུན་གྲུབ་ཀྱིས་རྡོ་རྗེ་དབྱངས་ཅན་མ་ལ་བསྟོད་པ་ལས། དགོངས་
པ་ཅན་གྱི་རྒྱན་གྱི་སྒོ་ནས་བསྟོད་པའི་སྐབས་སུ། རང་གི་བསམ་པ་དག་པ་ལས། །སྙན་དངགས་
རྣམ་འགྱུར་བཀྲ་བའམ། །དགོངས་པའི་དབང་གིས་གང་སྨྲས་པའི། །ངག་དེ་དགོངས་པ་ཅན་ཞེས་
111

སྙན་ངག་གི་བསྟན་བཅོས་ཆེན་པོ་མེ་ལོང་ལས་བཤད་པའི་དོན་རྒྱན་སུམ་ཅུ་སོ་ལྔའི་རྣམ་པར་བཤད་པ།
རིག །ཅེས་པའི་རྒྱན་ངོས་བཟུང་ནས། བསྟོད་པ་དངོས་ལ། མཁྱེན་བརྩེ་ལྡན་མ་ཁྱོན་ཀྱི་ཡོན་ཏན་
ཆ༑ ༑མཐའ་དག་ཀུན་མཁྱེན་གྱིས་ཀྱང་བརྗོད་དཀའ་མོད། །གུས་ལྡན་བདག་གི་བློ་ནུས་དེ་ཙམ་
ཞེས། །ཉེར་བསྟན་ཡེ་ཤེས་གཟིགས་པ་འཇུག་ཕྱིར་ལགས། །ཞེས་གསུངས་པའི་ཕྱིར་དང༌། ཡང་
མཁས་པའི་དབང་པོ་དེ་ཉིད་ཀྱིས་དཔལ་ལྡན་ས་སྐྱའི་འཇམ་དབྱངས་ལ་བསྔགས་པ་ལས།
དབྱངས་
ཅན་གཏམ་གྱི་རྒྱུད་མངས་དང་འགྲོགས་ཤིང༌། །སྡེབས་ལེགས་ཉམས་ཀྱིས་མཛེས་པའི་བསྟོད་དབྱངས་
འདི། །འཇམ་མགོན་སྙན་གྱི་ཀུན་དགར་ཉེར་སིམ་ཞིང༌། །ཆོས་ཀུན་གཟིགས་པའི་ཐུགས་ཀྱིས་དགོངས་
ལགས་དྲང༌། །ཞེས་དང༌། ཡང་དེ་ཉིད་ལས། འཇམ་པའི་དབྱངས་ཞེས་ལན་གཅིག་བསྔགས་པས་
ཀྱང༌། །སྲིད་པའི་ཉེས་ཚོགས་མཐའ་དག་དྲུངས་འབྱིན་ཞེས། །རྒྱལ་དང་དེ་སྲས་རྣམས་ཀྱིས་རབ་
བསྔགས་ནས། །བདག་ཅག་འཁོར་བར་ཉམ་ཐག་འདི་ཅི་ལགས། །ཞེས་དང༌། ཡང་དེ་ཉིད་ལས།
འཇམ་མགོན་ཕྱག་གི་འདུ་བྱེད་ལས་འཁྲུངས་ཤིང༌། །འོད་གསལ་ཡེ་ཤེས་སེམས་དཔས་རབ་ཕྱུག་
པའི། །སྐུ་མཆོག་གང་གིས་མཐོང་ཐོས་མཆོད་པའི་མི། །གུས་ལྡན་དེ་ལ་མཐོ་རིས་དཔལ་མང་སྟེར། །
ཞེས་དང༌། ཡང་དེ་ཉིད་ལས། གང་སྐུ་ཡིད་ཀྱི་མེ་ལོང་ངོས་བྲི་དེ། །མཆོག་ཨྃ། སྟེར་ཨ་ར། འགྲོ་བ་
སྨིན་པ་ཙ། བྱེད་ན། བློ་དྷཱིཿབཟླ་ཞིང༌། །བསྟོད་ཚིག་མེ་ཏོག་ཕུར་མ་འབུལ་བརྩོན་པའི། །སྐྱེ་བོ་དེ་
ཀུན་ཐར་པའི་རྒྱལ་ས་འཛིན། །ཞེས་གསུངས་པའི་ཕྱིར་རོ། །
དེ་དག་ནི་སྙན་དངགས་དངོས་བཤད་པ་ལ། ལུས་བཤད་པ། རྒྱན་བཤད་པ། སྐྱོན་སེལ་བ་བཤད་
དེ་དག་ནི་སྨྱན་དཔག་ས་དངོས་བཤད་པ་ལ།
པ་དང་གསུམ་ཡོད་པ་ལ་རྒྱན་བཤད་པ་ཡིན་ལ། དེ་ལ་ཡང་དོན་རྒྱན། སྒྲ་རྒྱན། གབ་ཚིག་གི་རྒྱན་
གསུམ་ལས། འདིར་བཤད་པ་ནི་དོན་རྒྱན་ཏེ། དེ་ལ་ཡང་དཔེའི་དབྱེ་བ་མང་པོ་བཏང་སྙོམས་སུ་
བྱས། རྒྱན་གྱི་ངོས་འཛིན་རེ་རེ་བཤད་པའི་རྒྱབ་རྟེན་དུ་ཚད་ལྡན་གྱི་མཁས་པ་གོང་མ་དག་གིས་ཐུབ་
པའི་དབང་པོ་དང༌། རྡོ་རྗེ་དབྱངས་ཅན་མ་དང་འཇམ་པའི་དབྱངས་རྣམས་ལ་དོན་རྒྱན་གྱི་སྒོ་ནས་
བསྟོད་པར་མཛད་པའི་ལེགས་བཤད་ཀྱི་ཆ་རྣམས་ལུང་དུ་དྲངས་ཤིང་མཛེས་པར་བྱས་ཏེ་ལེགས་པར་
བཤད་པ་བསྟན་ཟིན་ཏོ། །
112

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་དགུ་བ།
འདིར་ནི་སྙན་དངགས་ཀྱི་དོན་རྒྱན་གྱི་རྣམ་གཞག་མདོ་ཙམ་བཤད་པ་ཡིན་ལ། དེ་ལས་གཞན་
པའི་དོན་རྒྱན་གྱི་དཔེའི་དབྱེ་བ་དུ་མ་དང་། སྒྲ་རྒྱན། གབ་ཚིག་གི་རྒྱན། སྐྱོན་སེལ་བ་སོགས་མདོར་
ན་སྙན་དངགས་ཀྱི་བསྟན་བཅོས་ཆེན་མོ་མེ་ལོང་གི་དོན་རྣམས་མ་ལུས་པ་ཤེས་པར་འདོད་ན་མེ་ལོང་
གི་གཞུང་ཉིད་དང༌། དེའི་འགྲེལ་པ་ལོ་ཙཱ་བ་ཆེན་པོ་དཔལ་ལྡན་བློ་གྲོས་བརྟན་པས་མཛད་པའི་སྙན་
དངགས་མེ་ལོང་གི་རྒྱ་ཆེར་འགྲེལ་པ། གཞུང་དོན་གསལ་བ་སོགས་ལ་ཞིབ་ཏུ་བལྟས་ནས་ཁོང་དུ་
ཆུད་པར་བྱའོ། །
འདིར་སྨྲས་པ། ངོ་མཚར་སྙན་དངགས་མེ་ལོང་བསྟན་བཅོས་ཀྱི། །ངོ་མཚར་སྙན་དངགས་དོན་
རྒྱན་ལེགས་བཤད་འདི། ངོ་མཚར་སྙན་དངགས་ཤེས་འདོད་དཔྱོད་ལྡན་རྣམས། །ངོ་མཚར་སྙན་དངགས་
དགའ་སྟོན་སྤེལ་ཕྱིར་ལོངས། །ཕུན་ཚོགས་ས་སྐྱའི་རྗེ་བཙུན་འཕྲིན་ལས་ཀྱིས། །ཕུན་ཚོགས་
གངས་ཅན་ལྗོངས་འདི་ཁྱབ་པའི་ཚེ། །ཕུན་ཚོགས་དཔལ་ལྡན་ས་སྐྱའི་ཆོས་གྲྭ་འདི། །ཕུན་ཚོགས་
རིག་གནས་ཀུན་མཁྱེན་མཁས་པས་གང༌། །དམ་པ་དེ་དག་ཞིང་གཞན་གཤེགས་གྱུར་ཀྱང༌། །དམ་
པ་གོང་མའི་རྗེས་ཞུགས་མང་བྱོན་ནས། །དམ་པ་མཆོག་གི་མཛད་འཕྲིན་ངོ་མཚར་གྱིས། །དམ་པ་
རྣམས་ཀྱི་ཡིད་རབ་འཕྲོག་པར་མཛད། །དུས་དེར་ཡིད་སྲུབ་སྟོབས་ལྡན་འགའ་ཡི་རྒྱུས། །དུས་མཐར་
གྱུར་པའི་སྣང་ཚུལ་སྟོན་པའི་ཕྱིར། །དུས་གསུམ་རྒྱལ་བའི་བསྟི་གནས་དམ་པ་ཡང༌། །དུས་ངན་མཚན་
གྱི་ལྷག་མར་ཉེ་བར་བྱས། །ཨེ་མ་དེ་ཚེ་སྔགས་འཆང་སྤྲུལ་པའི་སྐུ། །ཨེ་མ་མཐུ་སྟོབས་རྫུ་འཕྲུལ་
དཔག་ཡས་དེས། །ཨེ་མ་བདུད་རིགས་བཅོམ་ནས་དཔལ་ས་སྐྱར། །ཨེ་མ་སངས་རྒྱས་བསྟན་པའི་
རྒྱལ་མཚན་བཙུགས། །གང་གི་བཀའ་དྲིན་གཞལ་དུ་མ་མཆིས་པས། །གངས་ཅན་བསྟན་པའི་བདག་
པོའི་བཞེད་སྲོལ་རྣམས། །གང་ཡང་གསར་དུ་དར་བའི་དགེ་མཚན་ལ། །གངས་ཁྲོད་འདི་ན་ངོ་མཚར་
མི་འཛིན་སུ། །དེ་ལྟར་མདོ་དང་སྔགས་ཀྱི་སྲོལ་ཆེན་པོ། །དེ་བཞིན་གཤེགས་པའི་བསྟན་པའི་ཡང་
སྙིང་མཆོག །དེ་ཀུན་དར་ཞིང་རྒྱས་མོད་སྒྲ་དང་ནི། །དེ་བཞིན་སྙན་ངག་སྡེབ་སྦྱོར་ཟློས་གར་སོགས། །
113

སྙན་ངག་གི་བསྟན་བཅོས་ཆེན་པོ་མེ་ལོང་ལས་བཤད་པའི་དོན་རྒྱན་སུམ་ཅུ་སོ་ལྔའི་རྣམ་པར་བཤད་པ།
རིག་གནས་ཕྲ་མོའི་ཚོགས་རྣམས་ད་ལྟ་ཡང༌། །ཡང་དག་ཤེས་པ་ལྟ་ཅི་ཐོས་པའང་དཀོན། །དཀོན་
པ་མ་བཟོད་དེ་ཕྱིར་ངས་འདི་བཤད། །བཤད་པ་འདི་ལ་བློ་གསལ་འཇུག་པར་རིགས། །འདི་ལ་བརྟེན་
ནས་སྙན་ངག་བསྟན་བཅོས་རྣམས། །འདི་དང་ལྷན་ཅིག་ཕྱོགས་འདིར་འཕེལ་གྱུར་ནས།
།འདི་
སྦྱར་དགེ་བས་སྐལ་བཟང་དཔྱོད་ལྡན་རྣམས། །འདི་སོགས་སྙན་ངག་ཀློག་པས་བྲེལ་གྱུར་ཅིག
།
ཚུལ་འདི་ས་སྐྱའི་རྗེ་བཙུན་གསུང་རབ་རྣམས། །ཚུལ་བཞིན་རྟོགས་པའི་རྣམ་དཔྱོད་བློ་གྲོས་ཅན། །
ཚུལ་ལུགས་ཕྲ་མོའི་རིག་གནས་མཐོང་ཙམ་གྱིས། །ཚུལ་བཞིན་ཤེས་པ་སྔགས་འཆང་ཁོ་བོས་སྦྱར།
།
ངག་དབང་དབྱངས་ཅན་ལྷ་མོ་མཉེས་བྱེད་ཅིང༌། །མཁས་ཀུན་དགའ་བའི་བསྟན་བཅོས་འདི་བརྩམས་
པས། །བསོད་ནམས་རབ་རྒྱས་གྲགས་པས་ཡོངས་ཁྱབ་ཅིང་། །བསྟན་པའི་རྒྱལ་མཚན་དཔལ་འབྱོར་
བཟང་པོར་ཤོག །
ཅེས་སྙན་ངག་གི་བསྟན་བཅོས་ཆེན་པོ་མེ་ལོང་ལས་བཤད་པའི་དོན་རྒྱན་སུམ་ཅུ་རྩ་ལྔའི་རྣམ་
པར་བཤད་པ་བློ་གསལ་གཞོན་ནུའི་མགུལ་རྒྱན་ཡིད་འོང་ཨུཏྤ་ལའི་ཕྲེང་བ་ཞེས་བྱ་བ་འདི་ཡང་
ཁམས་གསུམ་ཆོས་ཀྱི་རྒྱལ་པོ་གྲུབ་པའི་དབང་ཕྱུག་བསོད་ནམས་དབང་པོ་དང༌། སྦས་པའི་སངས་
རྒྱས་མི་གཟུགས་ཅན་དཔལ་ས་སྐྱ་པ་ཆེན་པོ་སྔགས་འཆང་གྲགས་པ་བློ་གྲོས། རིགས་ཐམས་
ཅད་ཀྱི་བདག་པོ་དྲུག་པ་རྡོ་རྗེ་སེམས་དཔའ་དང་དབྱེར་མ་མཆིས་པ་རྒྱལ་བ་མུས་པ་ཆེན་པོ་རྡོ་རྗེ་འཆང་
སངས་རྒྱས་རྒྱལ་མཚན། སྤྲུལ་པའི་སྐུ་སྤྱན་སྔ་ཀུན་དགའ་དོན་འགྲུབ་ལ་སོགས་ཏེ་ཡོངས་འཛིན་བསླུ་
མེད་དུ་མའི་ཞབས་སེན་རིན་པོ་ཆེ་དབང་གི་རྒྱལ་པོ་སྤྱི་བོའི་རྒྱན་དུ་བཀོད་པའི་ས་སྐྱ་པ་ཤཱཀྱའི་དགེ་
བསྙེན་ཐེག་པ་མཆོག་གི་རྣལ་འབྱོར་པ་གངས་རིའི་ཁྲོད་ཀྱི་སྙན་ངག་མཁན་ངག་དབང་ཀུན་དགའ་
བསོད་ནམས་གྲགས་པ་རྒྱལ་མཚན་དཔལ་བཟང་པོས། བསྟན་བཅོས་ཆེན་པོ་སྙན་ངག་མེ་ལོང་
གི་གཞུང་དང་འབྲེལ་བར་བཅས་པ་ལ་ཞིབ་ཏུ་དཔྱད་ཅིང་། གཞན་ཡང་ཚད་ལྡན་གྱི་མཁས་པ་དུ་མས་
མཛད་པའི་སྙན་ངག་གི་རྣམ་གཞག་གསལ་བར་སྟོན་པའི་གསུང་རབ་ཁྱད་པར་ཅན་རྣམས་ལ་འདྲིས་
པར་བྱས་ནས། རྒྱ་གར་ལུགས་ལ་རཀྟ་ཀྵི་ཞེས་པ་མིག་དམར་དང༌། རྒྱ་ནག་ལུགས་ལ་ཤིང་ཕོ་བྱི་
111

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་དགུ་བ།
བའི་ལོ༑ བ་སནྟཞེས་པའི་དུས་ཀྱི། བྱེ་པཱ་ཥ་ཤེས་པའི་ཟླ་བའི་དཀར་པོའི་ཕྱོགས་ཀྱི་བཟང་པོ་གཉིས་
པའི་ཚེས་ལ་ཡོན་ཏན་རིན་པོ་ཆེ་དུ་མའི་འབྱུང་གནས་དཔལ་ས་སྐྱའི་གཞི་ཐོག་བླ་བྲང་གི་ཡང་ཐོག་
ཏུ་སྦྱར་བའི་ཡི་གེ་པ་ནི་བཀྲ་ཤིས་དོན་གྲུབ་ཀྱིས་བགྱིས་སོ། །འདི་ལ་ཉེས་པའི་ཚོགས་མཆིས་ན་བླ་
མ་དང་དཀོན་མཆོག་གིས་བཟོད་པར་མཛད་ནས་བསྟན་བཅོས་འདིའི་འཕྲིན་ལས་ནམ་མཁའ་དང་
མཉམ་པ་དང༌། བདག་ཅག་དཔོན་སློབ་ཀྱི་འདི་དང་ཕྱི་མའི་དོན་ཐམས་ཅད་ཡིད་བཞིན་དུ་འགྲུབ་
པར་བསླུ་མེད་རྣམས་ཀྱིས་བྱིན་གྱིས་བརླབ་ཏུ་གསོལ། དགེ་ཞིང་བཀྲ་ཤིས། སརྦ་མངྒ་ལཾ། །།